b'\n_START_ARTICLE_\nIlmari Karttunen\n_START_PARAGRAPH_\nIlmari Karttunen (4. lokakuuta 1914 Helsinki \xe2\x80\x93 23. tammikuuta 1974 H\xc3\xa4meenlinna) oli diplomi-insin\xc3\xb6\xc3\xb6ri, joka toimi Vanajan Autotehtaan suunnittelijana, is\xc3\xa4nn\xc3\xb6itsij\xc3\xa4n\xc3\xa4 ja toimitusjohtajana._NEWLINE_Ilmari Karttusen kasvatusvanhemmat olivat Aleksander Karttunen ja Olga Maria M\xc3\xb6ykkynen ja puoliso vuodesta 1941 Lahja Maria Onerva. Karttunen tuli ylioppilaaksi 1935 ja valmistui diplomi-insin\xc3\xb6\xc3\xb6riksi 1940. H\xc3\xa4n oli Valtion Sytytintehtaan ty\xc3\xb6paja- ja rationalisointi-insin\xc3\xb6\xc3\xb6ri 1942\xe2\x80\x931944 ja samalla tehtaan ammattikoulun rehtori, Vanajan Autotehdas Oy:n suunnittelija 1944\xe2\x80\x931945, is\xc3\xa4nn\xc3\xb6itsij\xc3\xa4 vuodesta 1945 ja toimitusjohtaja 1962\xe2\x80\x931967. H\xc3\xa4n toimi viel\xc3\xa4 t\xc3\xa4m\xc3\xa4n j\xc3\xa4lkeen H\xc3\xa4meenlinnan teknillisen koulun tuntiopettajana. Karttusella oli useita alansa luottamustoimia, sotilasarvoltaan h\xc3\xa4n oli insin\xc3\xb6\xc3\xb6riyliluutnantti.'